ΤΟΜΠ Λεωνίδας

Το Τεθωρακισμένο Όχημα Μεταφοράς Προσωπικού (ΤΟΜΠ) Λεωνίδας είναι στρατιωτικό όχημα, κατασκευασμένο στην Ελλάδα από την Ελληνική Βιομηχανία Οχημάτων. Βρίσκεται σε επιχειρησιακή χρήση από τον Ελληνικό Στρατό την Εθνική Φρουρά της Κύπρου και το στρατό της Βόρειας Μακεδονίας. Τα οχήματα αυτά του Ελληνικού Στρατού υπέστησαν πριν από μερικά χρόνια μικρές σε έκταση αναβαθμίσεις. Βασισμένο στο αυστριακό Saurer 4K 7FA, αναπτύχθηκε το 1981 με πρωτότυπα από την Αυστρία και ελάχιστες τροποποιήσεις στα επόμενα 100 οχήματα, στα οποία σταδιακά ενσωματώθηκαν Ελληνικά απάρτια.

 Σχεδίαση και κατασκευή 
Το Τεθωρακισμένο Όχημα Μεταφοράς Προσωπικού «Λεωνίδας» αντιπροσώπευε μια προσπάθεια της ΕΛΒΟ να κατασκευάσει ένα δικό της προηγμένο ΤΟΜΠ. Πήρε το όνομά του από τον Λεωνίδα της Σπάρτης. Η πρώτη έκδοση του «Λεωνίδας» ήταν το αυστριακό ΤΟΜΠ Saurer 4K 4FA που κατασκευάστηκε με μικρές τροποποιήσεις από την ελληνική εταιρεία (τότε γνωστή ως Steyr Hellas S.A.) από το 1981 έως το 1998. Η αρχική παραγωγή ήταν ουσιαστικά συναρμολόγηση, ωστόσο η ελληνική δράση αυξήθηκε σταδιακά.

Η ανάπτυξη της κατασκευής του «Λεωνίδας ΙΙ» περιλάμβανε εκτεταμένη τροποποίηση του προηγούμενου μοντέλου. Αυτό έγινε από την ΕΛΒΟ το 1987 με στόχο την κατασκευή ενός νέου τεθωρακισμένου οχήματος μάχης (ΤΟΜΑ). Η νέα έκδοση είχε βάρος 18,8 τόνους και χρησιμοποιούσε κινητήρα 450 ίππων με μέγιστη ταχύτητα 70 χιλιόμετρα ανά ώρα. Η κατασκευή του πυργίσκου έγινε θέμα συζητήσεων στις οποίες συμμετείχαν ενδιαφερόμενες εταιρείες (προτάθηκαν τρεις εκδόσεις με διαφορετικούς τύπους πυργίσκων, ενώ υπήρχαν αιτήματα να κατασκευαστεί ο πυργίσκος από την EBO), αλλά τελικά το όχημα κατασκευάστηκε χωρίς πυργίσκο. Μερικά "Λεωνίδας Ι" έχουν τροποποιηθεί από την Ελληνική Βιομηχανία Οχημάτων να φέρουν πυργίσκους με πυροβόλο Cockerill των 90 ή 105 χιλιοστών αυτή η έκδοση είχε ρόλο πυρών υποστήριξης και μπορούσε να χρησιμοποιηθεί σε αντιαρματικές αποστολές, πύργο με πυροβόλο Mauser MK-30F των 30 χιλιοστών όπου συγκεκριμένη έκδοση προοριζόταν για υποστήριξη μηχανοκίνητου πεζικού, προσφέροντας αυξημένη προστασία και επιβιωσιμότητα στο πεδίο της μάχης ή με πύργο OTO Melara T-25 των 25 χιλιοστών με τον πύργο να προσφέρει καλή ισορροπία μεταξύ πυρός και κινητικότητας, καθιστώντας την έκδοση αυτή κατάλληλη για αναγνωριστικές και υποστηρικτικές αποστολές. Παράχθηκαν περίπου 700, εκ των οποίων ένας αριθμός εξήχθη στην Κύπρο και τα Σκόπια. Τα σχέδια για περαιτέρω ανάπτυξη του οχήματος ως «Λεωνίδας ΙΙΙ» για διαφορετικούς ρόλους εγκαταλείφθηκαν το 2002, καθώς το όχημα θεωρήθηκε ξεπερασμένο. Η ΕΛΒΟ συνέχισε τις προσπάθειες για την κατασκευή ενός ΤΟΜΑ ξεκινώντας συνεργασία το 1988 με την Steyr-Daimler-Puch της Αυστρίας για την κοινή ανάπτυξη, αλλά σύντομα αποσύρθηκε λόγω του υψηλού κόστους του οχήματος σε σύγκριση με τις προδιαγραφές του Ελληνικού Στρατού όμως συνεχίστηκε η ανάπτυξη με την αυστριακή εταιρεία, έχοντας ως αποτέλεσμα το ASCOD. Τελικά η ΕΛΒΟ δούλεψε μόνη της, αναπτύσσοντας ένα εντελώς νέο τεθωρακισμένο όχημα μάχης πεζικού το 1998, το "Κένταυρος". 

Όλα τα οχήματα σε Ελληνική και Κυπριακή Υπηρεσία είναι εξοπλισμένα με το Σύστημα Αυτοπροστασίας GRL-76-8 με οβίδες καπνού τύπου "NM186". Το σύστημα αυτό έχει σχεδιαστεί από την Ελληνική Εταιρεία Πυρίτιδας και Φυσιγγίων (ΠΥΡΚΑΛ) για εγκατάσταση σε ένα ευρύ φάσμα τεθωρακισμένων οχημάτων, συμπεριλαμβανομένων αρμάτων μάχης, οχημάτων αναγνώρισης, αυτοκινούμενων πυροβόλων και οβιδοβόλων και θαλάσσιων σκαφών. Καλύπτει τόξο κάλυψης είναι 205° με τις οβίδες καπνού Εξαχλωρεθανίου να καλύπτουν ένα τόξο 50°. Τυπικά, κάθε οβίδα των 76 χιλιοστών προσγειώνεται σε απόσταση περίπου 60 μέτρων από το όχημα και καλύπτει έναν κύκλο ακτίνας 15 μέτρων. 

Το 2020 παρουσιάστηκε από την EODH Hellas μία αναβάθμιση για το σύνολο των "Λεωνίδας ΙΙ" σε "Λεωνίδας 300", προσφέροντας σημαντικές βελτιώσεις: Αντικατάσταση του κινητήρα STEYR 7FA με νέο Caterpillar C7, που παρέχει αυξημένη ισχύ 360 ίππων και ροπή (1.254 Nm από 1.100 Nm). Remote Weapon Station (RWS) με βαρή πολυβόλο 12,7 mm και συνεξαγόμενο πολυβόλο 7,62 mm ή πυροβόλο Mauser MK30F από παροπλισμένα αντιαεροπορικά συστήματα "Άρτεμις 30", ενώ διαθέτει κλιματισμό, προστασία NBC και Βοηθητική Μονάδα Ισχύος (APU). Η θωράκιση ενισχύθηκε με σύνθετα πρόσθετα τεθωρακισμένα πάνελ, προστασία από θραύσματα (Spall Liners), και αντιναρκολογικά μέτρα. Επιπλέον η εταιρεία παρουσίασε εκδόσεις Τεθωρακισμένου Οχήματος Μάχης, Τεθωρακισμένου Οχήματος Μεταφοράς Προσωπικού, Τεθωρακισμένο Όχημα Ελέγχου Πυρός, Τεθωρακισμένο Όχημα Τραυματιοφορέα, Τεθωρακισμένο Όχημα καταστολής εχθρικών ΜΕΑ και Τεθωρακισμένου Οχήματος Μεταφοράς Όλμου 120 χιλιοστών Ε-56 με στόχαστρο M53A1 ή Swarovski A70-45, όπου έχει αξιοποιηθεί σε υπηρεσία με Τεθωρακισμένα Οχήματα Μεταφοράς Ολμοβόλου M-106A1 και M-106A2.  

Την Πέμπτη 25 Ιουλίου, η Εθνική Φρουρά, στο πεδίο βολής Ζυγίου με την συμμετοχή του συνόλου των Διοικήσεων της, μέσα στα πλαίσια των εορτασμών για τα 60 χρόνων ίδρυσης της Εθνικής Φρουράς. Παρουσίασε το Τεθωρακισμένο Όχημα Μάχης "Κέρβερος" το οποίο βασίζεται σε ένα Τεθωρακισμένο Όχημα Μεταφοράς Προσωπικού «Λεωνίδας ΙΙ» οπλισμένο με ένα τριπλό M-55A2. Το Τεθωρακισμένο Όχημα Μάχης "Κέρβερος" θα αξιολογηθεί περαιτέρω με την πάροδο του χρόνου, ενώ η Εθνική Φρουρά εξετάζει εκσυγχρονισμό των "Λεωνίδας ΙΙ" σε "Λεωνίδας 300". 

 Χρήστες 

Τωρινοί χρήστες
  - 100 "Λεωνίδας Ι" και 390 "Λεωνίδας ΙΙ", μερικά "Λεωνίδας Ι" έχουν τροποποιηθεί από την Ελληνική Βιομηχανία Οχημάτων να φέρουν πυργίσκους με πυροβόλο Cockerill των 90 ή 105 χιλιοστών, πύργο με πυροβόλο Mauser MK-30F των 30 χιλιοστών ή με πύργο OTO Melara T-25 των 25 χιλιοστών. Δυστυχώς κανένα δεν επιλέχθηκε από τον Ελληνικό Στρατό καθώς αποφασίστηκε η ανάπτυξη του Τεθωρακισμένου Οχήματος Μάχης "Κένταυρος". Τα τροποποιημένα οχήματα "Λεωνίδας Ι" βρίσκονται σε μακρά αποθήκευση. Όλα τα οχήματα είναι ανεφοδιασμένα με το Σύστημα Αυτοπροστασίας GRL-76-8 αξιοποιώντας οβίδες καπνού τύπου "NM186".                                   
  - 196 "Λεωνίδας ΙΙ" και 1 "Κέρβερος". Όλα τα οχήματα είναι ανεφοδιασμένα με το Σύστημα Αυτοπροστασίας GRL-76-8. 
  - 10 "Λεωνίδας ΙΙ", απουσιάζει το Σύστημα Αυτοπροστασίας GRL-76-8. 

κέντρο|μικρογραφία|435x435εσ|Τωρινοί χρήστες του Λεωνίδας

Παραπομπές

Κατηγορία:Τεθωρακισμένα